Foto: Skrinshot Bagam orollarida kichik yoshli bola va 4 ta akula ishtirokidagi video YouTube’da dekabr o‘rtalarida joylashtirilgan bo‘lsa-da, biroq dunyo ommaviy axborot vositalari unga yanvar boshidagina e’tibor qaratishdi. Video muallifi Artyom Tkachenkoning aytishicha, u plyajda dron yordamida yon-atrofni suratga olayotganda drondan uzatilayotgan tasvirda suv chekkasida cho‘milayotgan bir bola yoniga 4 ta akula yaqinlashib kelayotganini ko‘rib qolgan. Shunda u bundan bexabar bolaga suvdan chiqishini aytib baqirgan. YouTube’da rolik ostida qoldirilgan izohlarda bola haqiqatan ham xavf ostida qolgani borasida turli fikrlar bildirilgan va akulalar beozor enaga-akulalar ekanligiga e’tibor qaratilgan.